Document ID: /roh_data/filtered/fineweb-2-filterrobots_roh.jsonl.gz/68804

Ils eroports svizzers quintan puspè cun dapli manaschi sur ils dis da festa suenter dus onns da pandemia ruassaivels. Quai mussa ina retschertga da l'agentura da novitads Keystone SDA tar ils 3 eroports gronds da la Svizra.
A Turitg vegni spetgà en media 65'000 passagiers per di, quai ch'è bun dubel uschè blers sco l'onn avant. Avant la pandemia eran quai mintgamai radund 85'000 passagiers per di. L'eroport da Genevra quinta schizunt cun uschè blers passagiers sco avant la pandemia cun 55'000. A Basilea vegn discurrì da 20'000 per di.